title: A Tanács (EU) 2016/2025 határozata (2016. november 8.) a Régiók Bizottságának a Lengyel Köztársaság által javasolt három tagja és két póttagja kinevezéséről

text:
               19.11.2016

               HU

               Az Európai Unió Hivatalos Lapja

               L 313/23

         A TANÁCS (EU) 2016/2025 HATÁROZATA
   (2016. november 8.)
   a Régiók Bizottságának a Lengyel Köztársaság által javasolt három tagja és két póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a lengyel kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Jacek PROTAS, Marek SOWA és Jerzy ZAJĄKAŁA hivatali idejének lejártát követően a Régiók Bizottsága három tagjának helye megüresedett.

               (3)

               Krysztof PASZYK hivatali idejének lejártát követően a Régiók Bizottsága egy póttagjának helye megüresedett.

               (4)

               Władysław ORTYL-nak a Régiók Bizottsága tagjává történő kinevezését követően egy póttag helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Pan Gustaw Marek BRZEZIN, Marszałek Województwa Warmińsko-Mazurskiego,

                           —

                           Pan Władysław ORTYL, Marszałek Województwa Podkarpackiego,

                           —

                           Pan Dariusz Antoni STRUGAŁA, Burmistrz Miasta I Gminy Jaraczewo,

                     és

               b)

               póttagként:

                           —

                           Pan Jacek KRUPA, Marszałek Województwa Malopolskiego,

                           —

                           Pan Wojciech SAŁUGA, Marszałek Województwa Śląskiego.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. november 8-án.

            a Tanács részéről

            az elnök

         P. KAŽIMÍR

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: 2010/329/CFSP: A Tanács 2010/329/KKBP határozata ( 2010. június 14. ) az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2007/405/KKBP együttes fellépés módosításáról és meghosszabbításáról

text:
               15.6.2010

               HU

               Az Európai Unió Hivatalos Lapja

               L 149/11

         A TANÁCS 2010/329/KKBP HATÁROZATA
   (2010. június 14.)
   az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2007/405/KKBP együttes fellépés módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikkének (2) bekezdésére,
   mivel:

               (1)

               A Tanács 2007. június 12-én elfogadta az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2007/405/KKBP együttes fellépést (1).

               (2)

               A Tanács 2008. június 23-án elfogadta a 2007/405/KKBP együttes fellépés módosításáról és 2009. június 30-ig történő meghosszabbításáról szóló 2008/485/KKBP együttes fellépést (2).

               (3)

               A Tanács 2009. június 15-én elfogadta a 2007/405/KKBP együttes fellépés módosításáról és 2010. június 30-ig történő meghosszabbításáról szóló 2009/466/KKBP együttes fellépést (3). A 2009/466/KKBP együttes fellépés úgy rendelkezett, hogy a misszióhoz kapcsolódó kiadásoknak a 2009. november 1-jétől2010. június 30-ig terjedő időszakban történő fedezésére a Tanács új pénzügyi referenciaösszeget állapítson meg, ami a 2007/405/KKBP együttes fellépés módosításáról szóló 2009/769/KKBP együttes fellépéssel (4) megtörtént.

               (4)

               2010. április 13-án, a kongói hatóságokkal és más érintett felekkel folytatott konzultációt követően a Politikai és Biztonsági Bizottság jóváhagyta, a misszió három hónappal, 2010. július 1-jétől2010. szeptember 30-ig történő, meghosszabbítását.

               (5)

               A misszió megbízatását olyan biztonsági helyzetben valósítja meg, amely rosszabbodhat, és veszélyt jelenthet a közös kül- és biztonságpolitikának az EUSz. 24. cikkében meghatározott célkitűzéseire.

               (6)

               A 2007/405/KKBP együttes fellépést ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2007/405/KKBP együttes fellépés a következőképpen módosul:

               1.

               A 9. cikk (1) bekezdése a következő albekezdéssel egészül ki:
               „A misszióhoz kapcsolódó kiadások fedezésére szánt pénzügyi referenciaösszeg a 2010. július 1-jétől2010. szeptember 30-ig terjedő időszakra 2 020 000.”;

               2.

               a 16. cikkben a második bekezdés helyébe a következő szöveg lép:
               „Ez az együttes fellépés 2010. szeptember 30-án hatályát veszti.”.

         2. cikk
   Ez a határozat az elfogadásának napján lép hatályba.

      Kelt Luxembourgban, 2010. június 14-én.

            a Tanács részéről

            az elnök

         C. ASHTON

      (1)  HL L 151., 2007.6.13., 46. o.

      (2)  HL L 164., 2008.6.25., 44. o.

      (3)  HL L 151., 2009.6.16., 40. o.

      (4)  HL L 274., 2009.10.20., 45. o.


title: 2013/295/EU: A Bizottság határozata ( 2013. június 17. ) a 2006/799/EK, a 2007/64/EK, a 2009/300/EK, a 2009/543/EK, a 2009/544/EK, a 2009/563/EK, a 2009/564/EK, a 2009/567/EK, a 2009/568/EK, a 2009/578/EK, a 2009/598/EK, a 2009/607/EK, a 2009/894/EK, a 2009/967/EK, a 2010/18/EK és a 2011/331/EU határozatnak az egyes termékekre vonatkozó uniós ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról (az értesítés a C(2013) 3550. számú dokumentummal történt)

text:
               19.6.2013

               HU

               Az Európai Unió Hivatalos Lapja

               L 167/57

         A BIZOTTSÁG HATÁROZATA
   (2013. június 17.)
   a 2006/799/EK, a 2007/64/EK, a 2009/300/EK, a 2009/543/EK, a 2009/544/EK, a 2009/563/EK, a 2009/564/EK, a 2009/567/EK, a 2009/568/EK, a 2009/578/EK, a 2009/598/EK, a 2009/607/EK, a 2009/894/EK, a 2009/967/EK, a 2010/18/EK és a 2011/331/EU határozatnak az egyes termékekre vonatkozó uniós ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról
   (az értesítés a C(2013) 3550. számú dokumentummal történt)
   (2013/295/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (3) bekezdésének c) pontjára,
   az Európai Unió ökocímke-bizottságával folytatott konzultációt követően,
   mivel:

               (1)

               A közösségi ökocímke talajjavítóknak történő odaítélésével kapcsolatban felülvizsgált ökológiai kritériumok és a vonatkozó értékelési és ellenőrzési követelmények megállapításáról szóló, 2006. november 3-i 2006/799/EK bizottsági határozat (2)2013. december 31-án hatályát veszti.

               (2)

               A közösségi ökocímke táptalajoknak történő odaítélésével kapcsolatban felülvizsgált ökológiai kritériumok és a vonatkozó értékelési és ellenőrzési követelmények megállapításáról szóló, 2006. december 15-i 2007/64/EK bizottsági határozat (3)2013. december 31-én hatályát veszti.

               (3)

               A televíziókészülékekre vonatkozó közösségi ökocímke odaítélésével kapcsolatos módosított ökológiai kritériumok meghatározásáról szóló, 2009. március 12-i 2009/300/EK bizottsági határozat (4)2013. október 31-én hatályát veszti.

               (4)

               A kültéri festékekre és lakkokra vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2008. augusztus 13-i 2009/543/EK bizottsági határozat (5)2013. június 30-án hatályát veszti.

               (5)

               A beltéri festékekre és lakkokra vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2008. augusztus 13-i 2009/544/EK bizottsági határozat (6)2013. június 30-án hatályát veszti.

               (6)

               A lábbelikre vonatkozó közösségi ökocímke odaítélésével kapcsolatos ökológiai kritériumok megállapításáról szóló, 2009. július 9-i 2009/563/EK bizottsági határozat (7)2013. július 10-én hatályát veszti.

               (7)

               A kempingszolgáltatásokra vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2009. július 9-i 2009/564/EK bizottsági határozat (8)2013. július 10-én hatályát veszti.

               (8)

               A textilárukra vonatkozó közösségi ökocímke odaítélésével kapcsolatos ökológiai kritériumok megállapításáról szóló, 2009. július 9-i 2009/567/EK bizottsági határozat (9)2013. július 10-én hatályát veszti.

               (9)

               Az egészségügyi és háztartási papírtermékekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2009. július 9-i 2009/568/EK bizottsági határozat (10)2013. július 10-én hatályát veszti.

               (10)

               A turistaszállás-szolgáltatásra vonatkozó közösségi ökocímke odaítélésével kapcsolatos ökológiai kritériumok megállapításáról szóló, 2009. július 9-i 2009/578/EK bizottsági határozat (11)2013. július 10-án hatályát veszti.

               (11)

               Az ágybetétekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2009. július 9-i 2009/598/EK bizottsági határozat (12)2013. július 10-én hatályát veszti.

               (12)

               A kemény burkolatok közösségi ökocímkéjének odaítélésére vonatkozó ökológiai kritériumok megállapításáról szóló, 2009. július 9-i 2009/607/EK bizottsági határozat (13)2013. július 10-én hatályát veszti.

               (13)

               A fabútorok közösségi ökocímkéjének odaítélésére vonatkozó ökológiai kritériumok megállapításáról szóló, 2009. november 30-i 2009/894/EK bizottsági határozat (14)2013. december 1-jén hatályát veszti.

               (14)

               A textil padlóborítók közösségi ökocímkéjének odaítélésére vonatkozó ökológiai kritériumok megállapításáról szóló, 2009. november 30-i 2009/967/EK bizottsági határozat (15)2013. december 1-jén hatályát veszti.

               (15)

               A fa padlóburkolatok közösségi ökocímkéjének odaítélésére vonatkozó ökológiai kritériumok megállapításáról szóló, 2009. november 26-i 2010/18/EK bizottsági határozat (16)2013. november 27-én hatályát veszti.

               (16)

               A fényforrások uniós ökocímkéjének odaítélésére vonatkozó ökológiai kritériumok megállapításáról szóló, 2011. június 6-i 2011/331/EU bizottsági határozat (17)2013. június 6-án hatályát veszti.

               (17)

               Az említett határozatokban rögzített, jelenleg hatályos ökológiai kritériumok, valamint a kapcsolódó értékelési és ellenőrzési követelmények relevanciájának és megfelelőségének felmérése céljából felülvizsgálatra került sor. Tekintettel arra, hogy a fenti határozatok felülvizsgálati folyamatai különböző szakaszokban vannak, indokolt meghosszabbítani az e határozatokban megállapított ökológiai kritériumok és kapcsolódó értékelési és ellenőrzési követelmények érvényességének időtartamát. A 2009/567/EK, a 2009/543/EK, a 2009/544/EK és a 2009/598/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2014. június 30-ig indokolt meghosszabbítani. A 2009/300/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2014. október 31-ig indokolt meghosszabbítani. A 2006/799/EK, a 2007/64/EK, a 2009/894/EK és a 2011/331/EU határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2014. december 31-ig indokolt meghosszabbítani. A 2009/563/EK és a 2009/568/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2015. június 30-ig indokolt meghosszabbítani. A 2009/564/EK és a 2009/578/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2015. november 30-ig indokolt meghosszabbítani. A 2009/967/EK és a 2010/18/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2015. december 31-ig, a 2009/607/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát pedig 2017. november 30-ig indokolt meghosszabbítani.

               (18)

               A 2006/799/EK, a 2007/64/EK, a 2009/300/EK, a 2009/543/EK, a 2009/544/EK, a 2009/563/EK, a 2009/564/EK, a 2009/567/EK, a 2009/568/EK, a 2009/578/EK, a 2009/598/EK, a 2009/607/EK, a 2009/894/EK, a 2009/967/EK, a 2010/18/EK és a 2011/331/EU határozatot ennek megfelelően módosítani szükséges.

               (19)

               Az e határozatban előírt intézkedések összhangban vannak a 66/2010/EK rendelet 16. cikke alapján létrehozott bizottság véleményével,

         ELFOGADTA EZT A HATÁROZATOT:
   1. cikk
   A 2006/799/EK határozat 6. cikkének helyébe a következő szöveg lép:

      „6. cikk
      A »talajjavítók« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. december 31-ig érvényesek.”

   2. cikk
   A 2007/64/EK határozat 5. cikkének helyébe a következő szöveg lép:

      „5. cikk
      A »táptalajok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. december 31-ig érvényesek.”

   3. cikk
   A 2009/300/EK határozat 3. cikkének helyébe a következő szöveg lép:

      „3. cikk
      A »televíziók« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. október 31-ig érvényesek.”

   4. cikk
   A 2009/543/EK határozat 3. cikkének helyébe a következő szöveg lép:

      „3. cikk
      A »kültéri festékek és lakkok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. június 30-ig érvényesek.”

   5. cikk
   A 2009/544/EK határozat 3. cikkének helyébe a következő szöveg lép:

      „3. cikk
      A »beltéri festékek és lakkok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. június 30-ig érvényesek.”

   6. cikk
   A 2009/563/EK határozat 3. cikkének helyébe a következő szöveg lép:

      „3. cikk
      A »lábbelik« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2015. június 30-ig érvényesek.”

   7. cikk
   A 2009/564/EK határozat 4. cikkének helyébe a következő szöveg lép:

      „4. cikk
      A »kempingszolgáltatások« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2015. november 30-ig érvényesek.”

   8. cikk
   A 2009/567/EK határozat 3. cikkének helyébe a következő szöveg lép:

      „3. cikk
      A »textiltermékek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. június 30-ig érvényesek.”

   9. cikk
   A 2009/568/EK határozat 3. cikkének helyébe a következő szöveg lép:

      „3. cikk
      Az »egészségügyi és háztartási papírtermékek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2015. június 30-ig érvényesek.”

   10. cikk
   A 2009/578/EK határozat 4. cikkének helyébe a következő szöveg lép:

      „4. cikk
      A »turistaszállás-szolgáltatás« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2015. november 30-ig érvényesek.”

   11. cikk
   A 2009/598/EK határozat 3. cikkének helyébe a következő szöveg lép:

      „3. cikk
      Az »ágybetétek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. június 30-ig érvényesek.”

   12. cikk
   A 2009/607/EK határozat 3. cikkének helyébe a következő szöveg lép:

      „3. cikk
      A »kemény burkolatok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2017. november 30-ig érvényesek.”

   13. cikk
   A 2009/894/EK határozat 3. cikkének helyébe a következő szöveg lép:

      „3. cikk
      A »fabútorok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. december 31-ig érvényesek.”

   14. cikk
   A 2009/967/EK határozat 3. cikkének helyébe a következő szöveg lép:

      „3. cikk
      A »textil padlóborítók« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2015. december 31-ig érvényesek.”

   15. cikk
   A 2010/18/EK határozat 3. cikkének helyébe a következő szöveg lép:

      „3. cikk
      A »fa padlóburkolatok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2015. december 31-ig érvényesek.”

   16. cikk
   A 2011/331/EU határozat 3. cikkének helyébe a következő szöveg lép:

      „3. cikk
      A »fényforrások« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2014. december 31-ig érvényesek.”

   17. cikk
   Ennek a határozatnak a tagállamok a címzettjei.

      Kelt Brüsszelben, 2013. június 17-én.

            a Bizottság részéről

         Janez POTOČNIK

            a Bizottság tagja

      (1)  HL L 27., 2010.1.30., 1. o.

      (2)  HL L 325., 2006.11.24., 28. o.

      (3)  HL L 32., 2007.2.6., 137. o.

      (4)  HL L 82., 2009.3.28., 3. o.

      (5)  HL L 181., 2009.7.14., 27. o.

      (6)  HL L 181., 2009.7.14., 39. o.

      (7)  HL L 196., 2009.7.28., 27. o.

      (8)  HL L 196., 2009.7.28., 36. o.

      (9)  HL L 197., 2009.7.29., 70. o.

      (10)  HL L 197., 2009.7.29., 87. o.

      (11)  HL L 198., 2009.7.30., 57. o.

      (12)  HL L 203., 2009.8.5., 65. o.

      (13)  HL L 208., 2009.8.12., 21. o.

      (14)  HL L 320., 2009.12.5., 23. o.

      (15)  HL L 332., 2009.12.17., 1. o.

      (16)  HL L 8., 2010.1.13., 32. o.

      (17)  HL L 148., 2011.6.7., 13. o.


title: 2010/741/EU: Az Európai Parlament és a Tanács határozata ( 2010. november 24. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandiának a 18. ágazatot érintő „EGF/2009/027 NL/Noord Brabant és Zuid Holland” referenciaszámú kérelme)

text:
               4.12.2010

               HU

               Az Európai Unió Hivatalos Lapja

               L 318/38

         AZ EURÓPAI PARLAMENT ÉS A TANÁCS HATÁROZATA
   (2010. november 24.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandiának a 18. ágazatot érintő „EGF/2009/027 NL/Noord Brabant és Zuid Holland” referenciaszámú kérelme)
   (2010/741/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak a munkaerőpiacon történő ismételt beilleszkedéshez.

               (2)

               A 2009. május 1. után benyújtott kérelmek tekintetében az EGAA hatálya kibővült az olyan munkavállalók támogatásával, akik a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Hollandia a két szomszédos NUTS II. szintű régióban, Noord Brabant (NL41) és Zuid Holland (NL33) területén a NACE Rev. 2. rendszer szerinti 18. ágazatban („Nyomdai és egyéb sokszorosítási tevékenység”) működő 70 vállalatnál történt elbocsátásokra tekintettel 2009. december 30-án az EGAA igénybevételére irányuló kérelmet nyújtott be, 2010. május 11-ig pedig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 2 890 027 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Hollandia által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2010. évi általános költségvetésében igénybe kell venni az Európai Globalizációs Alkalmazkodási Alapot, hogy a 2 890 027 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2010. november 24-én.

            az Európai Parlament részéről

            az elnök

         J. BUZEK

            a Tanács részéről

            az elnök

         O. CHASTEL

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2011/450/EU: A Tanács határozata ( 2011. július 19. ) az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításával összefüggésben az Európai Unió által képviselendő álláspontról

text:
               23.7.2011

               HU

               Az Európai Unió Hivatalos Lapja

               L 193/9

         A TANÁCS HATÁROZATA
   (2011. július 19.)
   az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításával összefüggésben az Európai Unió által képviselendő álláspontról
   (2011/450/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére és 218. cikkének (9) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (1) (a továbbiakban: az EGT-megállapodás) 31. jegyzőkönyve tartalmazza az egyes, a négy alapszabadságon kívül eső területeken folytatott együttműködésre vonatkozó rendelkezéseket és szabályokat.

               (2)

               Helyénvaló továbbfejleszteni az EGT-megállapodás Szerződő Feleinek együttműködését az Unió általános költségvetéséből finanszírozott uniós fellépések terén a belső piac megvalósításával, működésével és fejlesztésével kapcsolatban.

               (3)

               Az EGT-megállapodás 31. jegyzőkönyvét ezért módosítani kell annak érdekében, hogy lehetséges legyen e kibővített együttműködés folytatása 2010. december 31-ét követően.

               (4)

               Az Európai Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás 31. jegyzőkönyvének tervezett módosításával kapcsolatosan képviselendő álláspontjának a jelen határozathoz csatolt EGT vegyes bizottsági határozattervezeten kell alapulnia.
   2. cikk
   Ez a határozat elfogadásának napján lép hatályba.

      Kelt Brüsszelben, 2011. július 19-én.

            a Tanács részéről

            az elnök

         M. SAWICKI

      (1)  HL L 1., 1994.1.3., 3. o.

      TERVEZET
      AZ EGT VEGYES BIZOTTSÁG …/2011 HATÁROZATA
      (…)
      az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködés) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
      mivel:

                  (1)

                  A megállapodás 31. jegyzőkönyvét a …-i …/… EGT vegyes bizottsági határozat (1) módosította.

                  (2)

                  Helyénvaló továbbfejleszteni a megállapodás Szerződő Feleinek együttműködését az Unió általános költségvetéséből finanszírozott uniós fellépések terén a belső piac megvalósításával, működésével és fejlesztésével kapcsolatban.

                  (3)

                  A megállapodás 31. jegyzőkönyvét ezért módosítani kell annak érdekében, hogy lehetséges legyen e kibővített együttműködés folytatása 2010. december 31-ét követően,

            ELFOGADTA EZT A HATÁROZATOT:
      1. cikk
      A megállapodás 31. jegyzőkönyvének 7. cikke a következőképpen módosul:

                  1.

                  A (6) bekezdésben a „2004-es, 2005-ös, 2006-os, 2007-es, 2008-as, 2009-es és 2010-es év” helyébe a „2004-es, 2005-ös, 2006-os, 2007-es, 2008-as, 2009-es, 2010-es és 2011-es év” szövegrész lép.

                  2.

                  A (7) bekezdésben a „2006-os, 2007-es, 2008-as, 2009-es és 2010-es év” helyébe a „2006-os, 2007-es, 2008-as, 2009-es, 2010-es és 2011-es év” szövegrész lép.

                  3.

                  A (8) bekezdésben a „2008-as, 2009-es és 2010-es év” helyébe a „2008-as, 2009-es, 2010-es és 2011-es év” szövegrész lép.

            2. cikk
      Ez a határozat azt a napot követő napon lép hatályba, hogy az EGT Vegyes Bizottság a megállapodás 103. cikkének (1) bekezdésében előírt utolsó bejelentést megkapta (2).
      Ezt a határozatot 2011. január 1-jétől kell alkalmazni.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt …,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L …., …., …. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2013/563/EU: Az Európai Parlament határozata ( 2013. április 17. ) az Európai Rendőrakadémia 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/187

         AZ EURÓPAI PARLAMENT HATÁROZATA
   (2013. április 17.)
   az Európai Rendőrakadémia 2011-es pénzügyi évre vonatkozó elszámolása lezárásáról
   (2013/563/EU)
   AZ EURÓPAI PARLAMENT,

               —

               tekintettel az Európai Rendőrakadémia 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrakadémia 2011-es pénzügyi évre vonatkozó éves beszámolójáról szóló jelentésére, az akadémia válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló, 2005. szeptember 20-i 2005/681/IB tanácsi határozatra (4) különösen annak 16. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel a 2011. június 30-i C(2011)4680 bizottsági határozatra, melyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,

               —

               tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),

               —

               tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),

               —

               tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002),

               —

               tekintettel az Igazságügyek, Szabadság és Biztonság Főigazgatóság 2009. évi tevékenységéről szóló jelentésre,

               —

               tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,

               —

               tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,

               —

               tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,

               —

               tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,

               —

               tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére, valamint a Állampolgári Jogi, Bel- és Igazságügyi Bizottság véleményére (A7-0064/2013),

               1.

               jóváhagyja az Európai Rendőrakadémia 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 23. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.


title: 2014/97/EU: Az Európai Parlament és a Tanács határozata ( 2013. november 20. ) a Rugalmassági Eszköz igénybevételéről

text:
               20.2.2014

               HU

               Az Európai Unió Hivatalos Lapja

               L 50/19

      AZ EURÓPAI PARLAMENT ÉS A TANÁCS HATÁROZATA

   (2013. november 20.)
   a Rugalmassági Eszköz igénybevételéről
   (2014/97/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel a 2014 és 2020 közötti időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (1), és különösen annak 11. cikkére,
   tekintettel az Európai Bizottság javaslatára,
   mivel az előirányzatok 1b. alfejezeten belüli átcsoportosítására vonatkozó valamennyi lehetőség mérlegelését követően szükségesnek tűnik a Rugalmassági Eszköz igénybevétele az Európai Unió 2014. évi általános költségvetésében szereplő forrásoknak a strukturális alapok keretében végrehajtott ciprusi programok tekintetében történő, az 1b. alfejezet felső korlátján felül 89 330 000 euróval való kiegészítése céljából, a strukturális alapokból 2014-ben Ciprusnak nyújtandó további, összesen 100 000 000 eurós támogatás biztosítása érdekében,
   ELFOGADTA EZT A HATÁROZATOT:
   1. cikk
   Az Európai Unió 2014-es pénzügyi évre szóló általános költségvetése tekintetében a Rugalmassági Eszköz 89 330 000 euro kötelezettségvállalási előirányzat formájában igénybevételre kerül az 1b. alfejezet alatt.
   Az összeg a strukturális alapok keretében az 1b. alfejezet keretében végrehajtott ciprusi programok finanszírozására szolgál.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2013. november 20-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         V. LEŠKEVIČIUS

      (1)  HL L 347., 2013.12.20., 884. o.


title: A tagállamok kormányai képviselőinek (EU, Euratom) 2016/1656 határozata (2016. szeptember 7.) a Bíróság egy főtanácsnokának kinevezéséről

text:
               15.9.2016

               HU

               Az Európai Unió Hivatalos Lapja

               L 247/17

         A TAGÁLLAMOK KORMÁNYAI KÉPVISELŐINEK (EU, Euratom) 2016/1656 HATÁROZATA
   (2016. szeptember 7.)
   a Bíróság egy főtanácsnokának kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 253. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               2015. október 6-án lejárt a Bíróság tizennégy bírájának és négy főtanácsnokának hivatali ideje. Emellett a 2013/336/EU tanácsi határozat (1) értelmében a Bíróság főtanácsnokainak száma 2015. október 7-i hatállyal tizenegyre emelkedik.

               (2)

               Ebben az összefüggésben a kormányok Evgeni TANCSEV-et jelölték a Bíróság főtanácsnoki tisztségének betöltésére.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Evgeni TANCSEV-nek a főtanácsnoki feladatok Bíróságnál történő ellátására való alkalmasságáról.

               (4)

               Evgeni TANCSEV-et az e határozat hatálybalépésétől a 2021. október 6-ig tartó időszakra ki kell nevezni a Bíróság főtanácsnokává.

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői Evgeni TANCSEV-et az e határozat hatálybalépésétől a 2021. október 6-ig tartó időszakra a Bíróság főtanácsnokává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. szeptember 7-én.

            az elnök

         P. JAVORČÍK

      (1)  A Tanács 2013/336/EU határozata (2013. június 25.) az Európai Unió Bírósága főtanácsnokai számának növeléséről (HL L 179., 2013.6.29., 92. o.).


title: A Tanács (EU) 2016/402 határozata (2016. január 15.) az Albán Köztársaság Minisztertanácsa és az Európai Unió közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről

text:
               19.3.2016

               HU

               Az Európai Unió Hivatalos Lapja

               L 74/1

         A TANÁCS (EU) 2016/402 HATÁROZATA
   (2016. január 15.)
   az Albán Köztársaság Minisztertanácsa és az Európai Unió közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, valamint az Európai Unió működéséről szóló szerződésre és különösen annak 218. cikke (5) bekezdésére és (6) bekezdésének első albekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. január 20-i ülésén úgy határozott, hogy felhatalmazza a Unió külügyi és biztonságpolitikai főképviselőjét (a továbbiakban: a főképviselő) arra, hogy az Európai Unióról szóló szerződés 37. cikke értelmében és az Európai Unió működéséről szóló szerződés 218. cikkének (3) bekezdésében megállapított eljárásnak megfelelően tárgyalásokat kezdjen egy, az Albán Köztársaság Minisztertanácsa és az Európai Unió közötti adatbiztonsági megállapodás megkötéséről.

               (2)

               A felhatalmazást követően a főképviselő tárgyalásokat folytatott az Albán Köztársaság Minisztertanácsával a minősített adatok cseréjére és védelmére vonatkozó biztonsági eljárásokról szóló megállapodásról.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Albán Köztársaság Minisztertanácsa és az Európai Unió közötti, a minősített adatok cseréjére és védelmére vonatkozó biztonsági eljárásokról szóló megállapodást az Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. január 15-én.

            a Tanács részéről

            az elnök

         J.R.V.A. DIJSSELBLOEM


title: Az Európai Parlament határozata (2010. május 5.) az Európai Munkahelyi Biztonsági és Egészségvédelmi Ügynökség 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/187

         AZ EURÓPAI PARLAMENT HATÁROZATA
   (2010. május 5.)
   az Európai Munkahelyi Biztonsági és Egészségvédelmi Ügynökség 2008-as pénzügyi évre szóló költségvetésének végrehajtására vonatkozó mentesítésről
   (2010/538/EU)
   AZ EURÓPAI PARLAMENT,
   tekintettel az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (3) és különösen annak 14. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0069/2010),

               1.

               mentesítést ad az Európai Munkahelyi Biztonsági és Egészségvédelmi Ügynökség igazgatója számára az Ügynökség 2008-as pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Munkahelyi Biztonsági és Egészségvédelmi Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 49. o.

      (2)  HL L 248., 2002.9.16., 1. o.

      (3)  HL L 216., 1994.8.20., 1. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/188

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Európai Munkahelyi Biztonsági és Egészségvédelmi Ügynökség 2008-as pénzügyi évre szóló költségvetésének végrehajtására vonatkozó mentesítésről szóló határozatának szerves részét képező észrevételekkel
   AZ EURÓPAI PARLAMENT,
   tekintettel az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (3) és különösen annak 14. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7–0069/2010),

               A.

               mivel a Számvevőszék megállapítja, hogy kellő mértékben megbizonyosodott arról, hogy a 2008-as pénzügyi évre vonatkozó éves beszámoló megbízható, és, hogy az alapjául szolgáló ügyletek jogszerűek és szabályszerűek,

               B.

               mivel a Parlament 2009. április 23-án megadta a mentesítést az Európai Munkahelyi Biztonsági és Egészségvédelmi Ügynökség igazgatójának az Ügynökség 2007-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban felhívta a figyelmet többek között arra, hogy a Számvevőszék kedvező megbízhatósági nyilatkozatot bocsátott ki, és semmilyen észrevételt nem tett;

               1.

               elégedettségét fejezi ki amiatt, hogy az Ügynökség 2008-as pénzügyi évre vonatkozó éves beszámolóját a Számvevőszék jogszerűnek és szabályszerűnek nyilvánította;

      Teljesítmény

               2.

               gratulál az Ügynökségnek, hogy az elmúlt három évben jelentősen javította pénzgazdálkodását; ösztönzi, hogy továbbra is törekedjen a legmagasabb színvonalú költségvetési tervezésre, végrehajtásra és ellenőrzésre;

               3.

               gratulál az Ügynökségnek különösen azért, hogy lezárta az új és jövőbeni kockázatokkal kapcsolatos európai vállalati felmérés (ESENER) első és második szakaszát, elvégezte azon európai szervezetek hálózatba szervezését, amelyek a munkahelyi biztonság és egészségvédelem területén gazdasági előnyöket tudnak biztosítani, és a 2008/2009-es Kezdeményezés az egészséges munkahelyért (KEM) alkalmából létrehozta a kockázatértékelési erőforrások adatbázisát;

               4.

               felhívja az Ügynökséget, hogy a Számvevőszék következő jelentéséhez csatolandó táblázatában ismertesse a megadandó mentesítés évében és korábbi pénzügyi évben elvégzett műveletek összehasonlítását, hogy a mentesítésért felelős hatóság hatékonyabban tudja értékelni az Ügynökség teljesítményét évről évre;

      Az Ügynökség irányítása

               5.

               nem tartja jelentéktelennek az Ügynökség irányítási költségeit, mivel az Ügynökség 84 tagú igazgatótanáccsal rendelkezik, és 64 főt alkalmaz (a 2008-as pénzügyi év adatai);

      Átvitt működési kiadások

               6.

               tudomásul veszi, hogy az Ügynökség 3 400 000 EUR összegű előirányzatot vitt át (működési kiadásainak 44 %-a), amelyből körülbelül 1 000 000 EUR olyan kötelezettségvállalásokat érintett, amelyek teljes egészében 2009-hez kapcsolódtak; hangsúlyozza, hogy ez a helyzet nem egyeztethető össze az évenkéntiség elvével; ezért felhív arra, hogy a költségvetési előrejelzéseket a hatékony és eredményes pénzgazdálkodás értelmében igazítsák a tényleges szükségletekhez; tudomásul veszi azonban az Ügynökség válaszát, amely szerint a projektek összetettségük miatt a vártnál sokkal később fejeződtek be; mindazonáltal gratulál az Ügynökségnek, hogy javította a működési kiadások ellenőrzését és tervezését annak elkerülése érdekében, hogy az év végén jelentős finanszírozásra kelljen kötelezettségvállalást tennie;

      Közbeszerzési eljárások

               7.

               tudomásul veszi, hogy a Számvevőszék szabálytalanságot tárt fel egy közbeszerzési eljárással kapcsolatban (keretszerződés alkalmazása maximális értékén túl); hangsúlyozza különösen, hogy az Ügynökségnek mielőbb új közbeszerzési eljárást kellett volna indítania új keretszerződés megkötése érdekében; tudomásul veszi mindazonáltal az Ügynökség indokolását, amely e keretszerződés további alkalmazásának szükségességét hangsúlyozza a szubvenciós rendszer felváltása érdekében, anélkül hogy az negatívan befolyásolná az Ügynökség tevékenységét;

               8.

               elvárja az Ügynökségtől, hogy szüntesse meg a közbeszerzési keretszerződésnek a maximális értékét meghaladó alkalmazásával kapcsolatos problémát, hogy érvényt szerezzen az európai költségvetési jognak;

      Emberi erőforrások

               9.

               tudomásul veszi, hogy a 2008-as tevékenységi jelentés szerint az Ügynökség 64 személyt foglalkoztatott az év végén;

      Belső ellenőrzés

               10.

               elismeri, hogy az Ügynökség a belső ellenőrzési szolgálat (IAS) által tett 33 ajánlás közül 19-et végrehajtott 2006 óta; megjegyzi, hogy a 14 eddig végre nem hajtott ajánlás közül hat nagyon fontosnak minősül, és az érdekelt felek elvárásainak kezelésére és bizonyos belső ellenőrzési követelmények (azaz egyedi aktákat érintő problémák kezelése, a belső ellenőrzésről szóló éves beszámoló és a belső ellenőrzési eljárások előmozdítása) végrehajtására vonatkozik;

               11.

               tudomásul veszi, hogy 2008 utolsó negyedévében kockázatértékelési gyakorlatot hajtottak végre az ellenőrzési prioritások és a következő három évre szóló IAS ellenőrzési terv meghatározása céljából;

               12.

               a mentesítési határozatot kísérő egyéb, horizontális jellegű észrevételei tekintetében utal az Ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (6).

      (1)  HL C 304., 2009.12.15., 49. o.

      (2)  HL L 248., 2002.9.16., 1. o.

      (3)  HL L 216., 1994.8.20., 1. o.

      (4)  HL L 357., 2002.12.31., 72. o.

      (5)  HL L 255., 2009.9.26., 195. o.

      (6)  Elfogadott szövegek, P7_TA(2010)0139. Lásd e Hivatalos Lap 241. oldalát.


title: 2010/297/CFSP: A Politikai és Biztonsági Bizottság EUSEC/1/2010 határozata ( 2010. május 18. ) a Kongói Demokratikus Köztársaság biztonsági ágazatának reformja keretében folytatott európai uniós tanács- és segítségnyújtási misszió (EUSEC RD Congo) tekintetében a hozzájáruló felek bizottságának létrehozásáról

text:
               26.5.2010

               HU

               Az Európai Unió Hivatalos Lapja

               L 127/14

         A POLITIKAI ÉS BIZTONSÁGI BIZOTTSÁG EUSEC/1/2010 HATÁROZATA
   (2010. május 18.)
   a Kongói Demokratikus Köztársaság biztonsági ágazatának reformja keretében folytatott európai uniós tanács- és segítségnyújtási misszió (EUSEC RD Congo) tekintetében a hozzájáruló felek bizottságának létrehozásáról
   (2010/297/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló, 2009. szeptember 15-i 2009/709/KKBP tanácsi együttes fellépésre (1) és különösen annak 10. cikke (3) bekezdésére,
   mivel:

               (1)

               A 2009/709/KKBP tanácsi együttes fellépés 10. cikke (3) bekezdésének értelmében a Tanács felhatalmazta a Politikai és Biztonsági Bizottságot (PBB), hogy meghozza az EUSEC RD Congo tekintetében a hozzájáruló felek bizottságának létrehozásához szükséges döntéseket.

               (2)

               Az Európai Tanács 2001. június 15–16-i göteborgi ülésén elfogadott következtetések megállapították a harmadik államok rendfenntartó missziókhoz történő hozzájárulásának irányadó elveit és szabályait. A Tanács 2002. december 10-én jóváhagyta „A nem EU-tagállamoknak az EU polgári válságkezelési műveleteiben való részvételére vonatkozó konzultációkat és szabályokat”, amelyek meghatározták a harmadik államok polgári válságkezelési műveletekben való részvételének szabályait, beleértve a hozzájáruló felek bizottságának létrehozását is.

               (3)

               A hozzájáruló felek bizottsága (HFB) kulcsszerepet fog játszani az EUSEC RD Congo napi irányításában. Ez a bizottság lesz az a fő fórum, ahol a misszió napi irányításához kapcsolódó valamennyi probléma megvitatásra kerül. A művelet politikai ellenőrzését és stratégiai irányítását gyakorló PBB figyelembe veszi a HFB által kifejtett nézeteket,

         ELFOGADTA EZT A HATÁROZATOT:
   1. cikk
   Létrehozás
   A Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziója (EUSEC RD Congo) vonatkozásában létrejön a hozzájáruló felek bizottsága (HFB).
   2. cikk
   Feladatok
   (1)   A HFB kifejtheti nézeteit, amelyeket az EUSEC RD Congo politikai ellenőrzését és stratégiai irányítását gyakorló PBB figyelembe vesz.
   (2)   A HFB feladat-meghatározását „A nem EU-tagállamoknak az EU polgári válságkezelési műveleteiben való részvételére vonatkozó konzultációk és szabályok” című dokumentum tartalmazza.
   3. cikk
   Összetétel
   (1)   Valamennyi EU-tagállam jogosult részt venni a HFB megbeszélésein, de az EUSEC RD Congo napi irányításában csak a hozzájáruló államok vesznek részt. Az EUSEC RD Congo-ban részt vevő harmadik államok képviselői jelen lehetnek a HFB ülésein. Az Európai Bizottság képviselője szintén jelen lehet a HFB ülésein.
   (2)   A HFB a misszióvezetőtől rendszeres tájékoztatást kap.
   4. cikk
   Az elnök
   A HFB elnöke az Unió külügyi és biztonságpolitikai főképviselője vagy az ő képviselője.
   5. cikk
   Ülések
   (1)   A HFB-t az elnök rendszeresen összehívja. Amennyiben a körülmények szükségessé teszik, az elnök saját kezdeményezésére vagy bármely tag kérésére rendkívüli ülést hívhat össze.
   (2)   Az elnök az ülést megelőzően megküldi az ülés tervezett napirendjét és az üléshez kapcsolódó anyagokat. Az elnök felel a HFB megbeszélésein elért eredményeknek a PBB-hez való továbbításáért.
   6. cikk
   Titoktartás
   (1)   A HFB üléseire és eljárásrendjére a Tanács biztonsági szabályzatát kell alkalmazni a 2001. március 19-i 2001/264/EK tanácsi határozatnak (2) megfelelően. Különösen a HFB képviselőinek kell a megfelelő biztonsági átvilágítással rendelkezniük.
   (2)   A HFB tanácskozásaira a szakmai titoktartási kötelezettség vonatkozik, kivéve, ha a HFB egyhangúlag másként határoz.
   7. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2010. május 18-án.

            a Politikai és Biztonsági Bizottság részéről

            az elnök

         C. FERNÁNDEZ-ARIAS

      (1)  HL L 246., 2009.9.18., 33. o.

      (2)  HL L 101., 2001.4.11., 1. o.